VANHA TESTAMENTTI AVAUTUU
3. MOOSEKSEN KIRJA, Osa 2
Luimme 3. Mooseksen kirjaa juutalaisten silmin.
Koko Mooseksen lain nimi on "laki", ei "lait".
Se on nivottu yhteen. Pyhyys tarkoittaa kokonaista.
Säännöt ja pykälät muodostavat yhden kokonaisuuden.
Yhden rikkominen merkitsee kaikkien rikkomista.
Se on kuin helminauha. Jos se katkeaa, koko ketju purkautuu.
Kyse ei ole vain tietyn määrän pitämisestä.
Jujutin Britannian ilmavoimien poikia.
He pitivät kristittynä sellaista, joka pitää kymmenen käskyä.
Kukaan ei silti sanonut pitäneensä kaikki kymmenen käskyä.
Heidän mielestään riitti, että pitää kymmenestä käskystä kuusi.
"Pidä niin monta kuin voit. Opiskelijoille riittää kuusi."
Se täytyy nähdä kokonaisuutena.
Jos rikkoo yhtä, rikkoo koko pyhyyden kokonaisuuden.
Jumala ei antanut syitä kaikille säännöilleen, -
miksei saa käyttää sekoitekangasta, risteyttää eläimiä -
tai kylvää sekoitesiemeniä. Jumala on puhtauden Jumala.
Hän ei pidä sekoitekankaista eikä risteytyksistä.
Hän on pyhä ja puhdas. Hän ei selitä kaikkea.
Meidän länsimainen moderni ajattelumme haluaa tietää, -
miksi Jumala kielsi heiltä asioita. Joskus syyt ovat hyvin ilmeiset.
Kyse saattoi olla hygieniasta, kuten WC-säännöissä.
Käskyt johtuivat hygieniasta.
Ehkä sama koskee epäpuhtaita ruokia.
Porsaan liha saattoi olla altis taudeille sen alueen ilmastossa.
Me haluamme tietää syyn. Jumala ei aina selitellyt kaikkea.
Jos haluat tietää, miksi jokin määräys on annettu, -
et anna toisen olla tuomari. Asetat oman järkesi tuomariksi.
Joskus jouduimme sanomaan lapsille: "Koska isi sanoo niin".
Jos tottelee vain, kun tajuaa syyn, ei ole kuuliainen lapsi.
Silloin ei luota Häneen, joka antoi käskyn.
Useimpiin Mooseksen lakeihin ei ole annettu mitään syytä.
Jumala kysyy: "Luotatko siihen, että jos kiellän sinulta jotakin," -
"minulla on siihen hyvä syy?"
"Luotatko minuun tarpeeksi, jotta olet vain kuuliainen?"
Nykyajan ihminen haluaa tietää, mikä on määräyksen syy.
Tottelemme, jos olemme vakuuttuneita siitä, että se on parhaaksemme.
Ihminen haluaa olla Jumala, kuten silloin Eedenin puutarhassa.
Me haluamme kokea ja päättää ihan itse.
Jos haluat tietää syyn Jumalan jokaiselle käskylle, -
et luota Häneen etkä ole kuuliainen lapsi.
Aivan kuin koko Raamattu sanoisi: "Koska Isi sanoo niin."
Kuinka paljon luotat Isiisi?
Hän haluaa meidän olevan kuuliaisia ja luottavaisia lapsia, -
eikä vain niitä, jotka sanovat: "Ymmärrän syyn, joten tottelen."
Hän haluaa, että tottelemme kyselemättä syitä.
On monia asioita, joita Jumala ei näytä meille.
Hän ei ole meille tilivelvollinen.
Sinulle ja perheellesi tapahtuu asioita, joita et ymmärrä.
Tärkeää on se, luotatko Häneen niissä tilanteissa.
Vai sanotko: "Ei! Haluan tietää, miksi."
Jumala ei anna syitä laissaan. Hän antaa seuraamuksia.
Sillä tarkoitetaan rangaistuksia.
On kutsu kuuliaisuuteen, mutta myös hinta tottelemattomuudesta.
Vaikka Hän ei antanut käskyilleen syitä, Hän antoi rangaistukset.
Ne ovat hyvin vakavia.
3. Moos. 26:ssa on paljon myönteisiä syitä kuuliaisuuteen.
Kuuliaisuuteen sisältyy palkkioita.
Niille, jotka luottavat ja tottelevat, on varattu siunauksia.
Käänteinen puoli on kiroukset tottelemattomille.
Kuvitellaan, että olen juutalainen ja luen 3. Mooseksen kirjaa.
Mitä minulle voisi tapahtua, jos en noudattaisi sitä?
Voisi tapahtua kolme asiaa. Ensinnäkin voisin menettää kotini.
Toiseksi voisin menettää kansallisuuteni, passini.
Kolmanneksi voisin menettää henkeni.
3. Moos. kirjassa on 15 syntiä, jotka johtavat kuolemantuomioon.
Jos tietäisit, että 3. Moos. kirjan tottelematta jättämisen takia -
voisit menettää kotisi, passisi tai jopa elämäsi, -
tutkisitko sitä syvällisemmin kuin olet tehnyt?
Luulenpa, että tutkisit. Sitä kannattaa lukea juutalaisen silmin.
Silloin kotisi, passisi ja jopa elämäsi on kiinni siitä, -
että elät sen osoittamalla tavalla.
3. Moos. kirjassa sanotaan lisäksi, -
että jos koko kansa on tottelematon, se voi menettää asioita, -
eritoten kaksi asiaa. He saattoivat menettää vapautensa -
ulkopuolisten tunkeutujien kautta. Näin käy Tuomarien kirjassa.
Se on ensimmäinen rangaistus, jos kansa laiminlyö 3. Moos. kirjan.
Toinen rangaistus olisi, että heidät ajetaan ulos maasta.
Tunkeutujat voivat siis miehittää heidän maansa, -
tai heidät voidaan viedä orjuuteen pois omasta maastaan.
Kummatkin asiat ovat tapahtuneet Israelin kansalle.
Jumalan kanssa ei pelleillä.
Hän palkitsee sen, että Häneen luotetaan ja Häntä totellaan.
Niitä, jotka eivät luota eivätkä tottele, odottaa rangaistus.
Jos olisit juutalainen, lukisit 3. Moos. kirjaa hartaasti.
Jumala sanoo, että ainoa tapa olla onnellinen on olla pyhä.
Pyhyys ja onnellisuus kuuluvat yhteen.
Pyhyyden puute taas tuo murhetta. Monet käsittävät sen väärin.
Jumalan tahto on, että olisimme pyhiä tässä maailmassa -
ja onnellisia seuraavassa. Monet haluaisivat päinvastaista.
He haluavat olla onnellisia täällä ja pyhiä myöhemmin.
Se on ymmärrettävää.
Jumala haluaa meidän olevan pyhiä täällä ja onnellisia myöhemmin.
Pyhyys täällä voi olla tuskallista.
Jumala sallii asioita sinulle ja perheellesi.
Ne voivat tehdä kipeää, mutta niiden seurauksena olet pyhempi.
Pyhitymmekö eniten silloin, kun kaikki on mukavasti ja hyvin -
vai silloin, kun asiat menevät huonosti, -
löydät oman heikkoutesi ja heittäydyt Jumalan varaan?
Kehittyykö luonteesi eniten silloin, kun kaikki on hyvin vai huonosti?
3. Moos. kirjassa Jumalan sanotaan kurittavan tässä maailmassa niitä, -
joita Hän rakastaa, -
ja rankaisevan seuraavassa niitä, jotka eivät tottele Häntä.
Tutkitaanpa, mitä sanottavaa 3. Moos. kirjalla on kristityille.
Joudunko luopumaan Marks&Spencers-vaatteistani?
Joudunko polttamaan taloni, jos siihen tulee kuivalahoa?
Aloitetaan siitä, mitä Paavali sanoi Timoteukselle.
"Olet lapsesta asti tuntenut pyhät kirjoitukset," -
"jotka voivat tehdä viisaaksi pelas- tukseen Kristuksen uskon kautta."
"Kaikki Kirjoitukset ovat syntyneet Jumalan Hengen vaikutuksesta."
"Ne ovat hyödyllisiä opetukseksi, nuhteeksi, ojennukseksi" -
"ja kasvatukseksi vanhurskaudessa," -
"että Jumalan ihminen olisi täydel- linen ja hyviin tekoihin valmis."
Paavali tarkoitti Vanhaa testamenttia.
Uutta testamenttia ei vielä ollut.
Uuden testamentin kirjoitukset olivat Vanha testamentti.
Jeesus käski tutkia Kirjoituksia, sillä ne todistavat Hänestä.
Hän tarkoitti Vanhaa testamenttia. Hän sanoi, että se voi opettaa -
pelastuksesta ja vanhurskaudesta.
3. Moos. kirja opettaa meille niistä.
Siksi kannattaa lukea Vanhaa testamenttia.
Se avaa silmämme pelastuksen suhteen.
Se myös avaa silmät vanhurskauteen eli oikeaan tai hyvään tapaan elää.
Nämä kaksi tarkoitusta nousevat sieltä kirkkaina esiin.
Eräs kirkkoherra pyysi minua saarnaamaan -
viitenä paastonajan arki-iltana.
Hän halusi minun puhuvan rististä, -
koska olimme lähestymässä pääsiäistä.
Hän pyysi minulta viisi saarnan otsikkoa.
Sanoin: "Ne ovat 1., 2., 3., 4. ja 5. Mooseksen kirja."
Hän sanoi: "Toivoin sinun puhuvan rististä."
Toistin Mooseksen kirjat.
1. Mooseksen kirjan yhteydessä puhuin miehestä, -
jolla oli 30-vuotias poika. Mies oli Aabraham ja poika oli Iisak.
Aabraham vei hänet Moorian vuorelle.
Myöhemmin sitä kutsuttiin Golgataksi.
Hän antoi poikansa uhriksi. Jumala esti häntä viime hetkellä.
Jumala antoi tilalle oinaan, jonka päätä ympäröivät orjantappurat.
Abraham antoi paikalle nimeksi Jehova Jireh, "Jumala antaa".
Iisak olisi voinut vastustaa isäänsä, mutta hän taipui.
2. Moos. kirjan opetuksessa puhuin pääsiäiskaritsasta.
Kuolemanenkeli kulki niiden ohi, jotka olivat sen veren suojissa.
4. Moos. kirjan opetuksessa puhuin Israelin kansan synnistä erämaassa.
Jumala lähetti käärmeitä, ja he kuolivat niiden myrkkyyn.
He huusivat Jumalan puoleen, ja Jumala sanoi Moosekselle: -
"Nosta vaskikäärme tangon päähän. Joka sitä katsoo, paranee."
Tunnette Joh. 3:16:n, mutta entäpä Joh. 3:14:n?
"Mooses nosti käärmeen. Samoin ylennetään Ihmisen Poika."
Mistä puhuin 5. Moos. kirjan opetuksessa? Hiljaisuus.
"Kirottu olkoon jokainen, joka riippuu puussa."
Siihen palataan Gal. 3:ssa.
3. Moos. kirjan opetuksessa puhuin syntipukista.
Holman Hunt on tehnyt maalauksen, joka kuuluu suosikkeihini.
Minusta tämä on hänen paras maalauksensa Jeesuksesta.
En pidä Maailman valo -taulusta, jossa Jeesus kolkuttaa ovelle.
Sen mallina oli kolme tyttöä, vartaloa, kasvoja ja hiuksia varten.
Hahmo seisoo piispan vaatteissa ladon ovella.
Sillä ei ole mitään tekemistä Ilm. 3:10:n seurakunnan oven kanssa.
Hän maalasi tätä taulua puolitoista vuotta Kuolleenmeren rannalla.
Tässä ovat Mooabin vuoret auringonlaskun aikaan.
Tuossa on Nebo, jolla Mooses kuoli.
Syntipukki tekee kuolemaa päällään kaikki Israelin synnit.
Viimevuotisen syntipukin luuranko näkyy tässä.
Eläimen silmissä on jotain.
Alkuperäinen teos on esillä Port Sunlightissa Wirralissa.
Juutalaisen perimätiedon mukaan Jeesuksen kuolinvuonna -
syntipukki palasi kaupunkiin ja toi synnit takaisin.
Jumala sanoi: "Ei niistä noin päästä."
"On uusi tapa ja uusi syntipukki, joka kärsii leirin ulkopuolella."
Opimme ihania asioita 3. Mooseksen kirjasta.
Tarkastellaan, miten sitä käsitellään Uudessa testamentissa.
Se on aina valaisevaa nähdä.
Joku on sanonut: "Vanha on Uudessa paljastettu, Uusi on Vanhaan kätketty."
Ne kuuluvat toisiinsa, ja kumpikin esittelee toistaan.
Uudessa testamentissa on paljon suoria lainauksia 3. Moos. kirjasta.
Etenkin kaksi toistuu varsin usein: "Olkaa pyhät, sillä minä olen pyhä" -
ja "Rakastakaa lähimmäistänne niin kuin itseänne."
Ne ovat tärkeimmät kristitylle 3. Moos. kirjassa.
On myös muita kohtia, joissa 3. Moos. on selvästi mielessä.
Heprealaiskirjettä ei voi ymmärtää, ellei lue ensin 3. Moos. kirjaa.
Raamatun kirjat eivät ole aikajärjestyksessä.
Raamatun kokoaja on ajatellut: "Isot ensin, pienet perässä".
Profeetoissa on 3 isoa ja 12 pientä.
Paavalin kirjeistä Roomalaiskirje on ensimmäinen ja Filemon viimeinen.
Raamattua ei kannata lukea järjestyksessä.
Lue vuoronperään kirja Uudesta ja Vanhasta.
Lue 3. Moos. kirja ja Heprealaiskirje yhdessä.
Heprealaiskirjettä ei olisi voitu kirjoittaa ilman 3. Moos. kirjaa.
Uudessa testamentissa on yli 90 viittausta 3. Moos. kirjaan.
Se on hyvin tärkeä kirja kristityille.
Miten suhtaudumme Mooseksen lakiin?
Lakeja on 613. Ei vain 10.
Ne 10 usein ripustetaan kirkon seinään. Niitä on 613.
Vaistomaisesti tiedämme, ettemme ole sidottuja niihin kaikkiin.
Seitsemännen päivän adventistit uskovat, -
että neljäs käsky sitoo meitä.
He pitävät pyhäpäivänä lauantaita.
He ovat Jeesukseen uskovia uudestisyntyneitä kristittyjä.
He uskovat, että 4. käsky sitoo meitä.
Monet seurakunnat opettavat kymmenyksistä.
En kyllä löydä sitä Uudesta testamentista.
Entä sitten sapatti? Keskustellaan kauppojen sunnuntaiaukiolosta.
Kristityillä on monia eri vaikuttimia.
Toiset kannattavat lepopäivää inhimillisistä syistä.
Toiset vetoavat Mooseksen lakiin.
Kristityn on selvitettävä itselleen, miten suhtautua Mooseksen lakeihin?
Sitä mutkistaa Jeesuksen sanat siitä, -
ettei Hän ole tullut tuhoamaan lakia vaan täyttämään sen.
Pieninkään kirjain ei häviä laista, ennen kuin kaikki on täytetty.
Täytyy kysyä, miten mikin laki on täytetty.
Osa on jo täyttynyt Kristuksessa.
Siksi meidän ei tarvitse viedä kyyhkystä tai karitsaa kokoukseen.
Jokainen laki täytetään. Uskon, että sapatin laki saa täyttymyksen -
joka päivä, kun lakkaamme tekemästä omiamme, teemme Hänen työtään -
ja astumme lepoon. Yhtä päivää voi pitää pyhänä, -
mutta voit pitää jokaista päivää Herran päivänä.
Emme voi tyrkyttää sunnuntaita uskoville, saati uskosta osattomille.
Olemme vapaita Kristuksessa. On tärkeää tajuta lain täyttymys.
Kymmenestä käskystä yhdeksän on saanut täyttymyksen -
Uudessa testamentissa samalla tavalla.
"Älä varasta" ja "Älä tee huorin" on täytetty, mutta sapattilakia ei ole.
Monet muutkin Mooseksen lait ovat täyttyneet.
Yksi laki koski härkää, jolla puitiin viljaa.
Se erotti sorkillaan jyvät akanoista.
Sen piti antaa syödä siitä, mitä se valmistaa muille.
"Älä sido puivan härän suuta."
Sen täyttymys Uudessa liitossa on se, -
että pastorille pitää maksaa asiallinen palkka. 1. Kor. 9.
Paavali antoi sille uudenlaisen täyttymyksen.
On siis tutkittava, miten lainkohdat on täytetty -
Uudessa testamentissa, niin että ne ovat saaneet syvemmän merkityksen.
Itse opin 3. Mooseksen kirjasta neljä muuttumatonta asiaa.
Ne ovat ratkaisevia Uudelle ja Vanhalle testamentille.
3. Mooseksen kirja korostaa niitä. Ensimmäinen on Jumalan pyhyys.
Mikään muu Raamatun kirja ei painota Jumalan pyhyyttä samalla tavalla.
Meillä on taipumus unohtaa se.
Kirjoitin kirjan, jonka nimi on Tie Helvettiin.
Yhtäkkiä paikallisradiot halusivat haastatella minua.
Niillä kaikilla oli sama kysymys: -
"Miten rakkauden Jumala voi lähettää ketään helvettiin?"
Vastasin esittämällä kysymyksen. Opin tekniikan Jeesukselta.
Hän heitti pallon aina takaisin.
Kysyin: "Mistä tiedät, että Jumala on rakkauden Jumala?"
He sanoivat: "Eikö Jeesus sanonut niin?"
Sanoin: "Kyllä. Eikö Jeesus kertonut meille myös helvetistä?"
Jos Jeesus puhui totta kutsuessaan Jumalaa rakkauden Jumalaksi, -
silloin totta ovat myös asiat, joita Hän puhui helvetistä.
Ei voi sanoa, että Jeesus valehteli yhtäällä ja puhui soopaa toisaalla.
Hänen käsityksensä rakkaudesta oli erilainen kuin meidän.
Meidän rakkautemme on sentimentaalista, Hänen on pyhää.
Hänen rakkautensa on niin suurta, että Hän vihaa pahaa.
Harva meistä rakastaa niin paljon.
Jumalan pyhyydestä oppii 3. Mooseksen kirjasta.
Se opettaa ylistämään Jumalaa pyhällä kunnioituksella ja pelolla.
Nykyään ylistyksestä puuttuu jumalanpelko.
Ihmiset ovat tuttavallisia Jumalan suhteen.
Olin Sisiliassa viime vuonna. Halusin kiivetä Etna-vuorelle.
Se on Euroopan suurin toimiva tulivuori. Lunta oli liian paljon.
Kun nousimme Catanian lentokentältä, -
kapteeni kallisti koneen Etnan ylle ja näimme kraateriin.
Näimme tämän. Katsoimme sisään kraateriin.
Kone oli kyljellään. Istuin ikkunapaikalla ja näin kalderan.
Pidin sitä mielenkiintoisena, mutta toivoin, että hän oikaisee koneen.
Ajattelin, että jos vuori nyt purkautuu, se on menoa.
Olin viimeisessä koneessa, -
joka lähti Filippiineiltä ennen tulivuorenpurkausta.
Sen jälkeen koneet eivät voineet nousta ilmaan tuhkan vuoksi.
Jalkojemme alla on valtavat voimat, joiden esiintulo on vaikuttavaa.
Heprealaiskirjeessä sanotaan: -
"Palvelkaamme Jumalaa pyhällä arkuudella ja pelolla," -
"sillä Hän on kuluttavainen tuli." Se tulee 3. Moos. kirjasta.
On tärkeä lukea sitä, jotta käsitys Jumalan pyhyydestä säilyy.
Maailmakin sanoo, että Jumala on hyvä.
He ovat oikeassa.
Kristityt tietävät, että Hän on enemmän kuin hyvä. Hän on pyhä.
Tiedämme, ettei mitään epäpuhdasta saa tulla Hänen läsnäoloonsa.
Pyhyyden ja epäpuhtauden ei saa tulla kosketuksiin.
Pyhä ja puhdas voivat kohdata, mutta eivät epäpuhdas ja pyhä.
Toiseksi 3. Mooseksen kirja tuo esiin ihmisen syntisyyden -
ja Jumalan pyhyyden.
Se on realistinen. Jumalalla ei ole meistä harhakuvia.
Raamattu on pitkälti aikuisten kirja.
3. Moos. kirjaa ei opeteta pyhäkoulussa.
Se kertoo ihmisen lankeamisesta eläimiin sekaantumiseen, insestiin -
ja taikauskoon. Ne ovat Jumalalle inhotus.
Englannissa ei ole riittävän vahvaa vastinetta tälle heprean sanalle.
Se tarkoittaa jotakin, mikä kuvottaa ja inhottaa niin, että voi pahoin.
Raamattu tuo ilmi Jumalan tunteita.
Yritän löytää vastaavaa sanaa. Vastenmielinen, kuvottava.
Ei löydy tarpeeksi pahaa sanaa. Heprean sana on todella voimakas.
Se saa Jumalan voimaan pahoin, koska Hän on pyhä.
Ihmisen syntisyys ei ole vain puhtaiden asioiden saastuttamista.
Se on pyhien asioiden halventamista.
Jumalan nimen käyttö kirosanoissa on pyhien sanojen halventamista.
Elämässä on kaksi pyhää suhdetta: -
ihmisen ja Jumalan sekä miehen ja naisen välillä.
Kirosanoista 90 % tulee jommasta- kummasta näistä pyhistä suhteista.
Maailmassa pyhiä asioita halven- netaan ja puhtaita saastutetaan.
Ihmisen syntisyys ei ole vain puhtaiden asioiden likaamista.
Se on myös pyhien asioiden arkipäiväistämistä.
Kolmas asia, jonka opin 3. Moos. kirjasta on Kristuksen täyteys.
Jumala on antanut tavan puhdistua.
Hän pyrkii sovittamaan yhteen oikeudenmukaisuuden ja armon.
Pitäisikö Hänen kohdella meitä oikeudenmukaisuudesta käsin -
ja rangaista meitä, vai armosta käsin ja antaa meille anteeksi?
Jumala on sekä oikeuden- mukainen että armollinen, -
joten Hänen täytyy keksiä keino, miten olla molempia yhtaikaa.
Sitä varten Hän uhrasi viattoman elämän -
syyllisen elämän sijaan.
Vain sen kautta oikeudenmukaisuus ja armo tulevat tyydytetyiksi.
3. Moos. kirjan uhrilait alkavat osoittaa, miten se voi tapahtua.
Sanat kuten "sovitus" ja "veri" esiintyvät monta kertaa.
Veressä on elämä. Jos ihmisestä ottaa veren pois, hän kuolee.
Muistatteko uhrit, joista puhuimme alussa?
Ne puhuvat yhdestä kristillisen elämän näkökulmasta.
Polttouhri puhuu täydellisestä antautumisesta, joka tarvitaan.
Ruokauhri puhuu palvelustamme.
Yhteysuhri puhuu rauhasta, joka meillä voi olla Jumalan kanssa.
Niiden pitäisi olla tunnusomaisia kiitolliselle elämälle, -
elämälle, joka on pelastettu.
Seuraavissa uhreissa nähdä Hänen puolensa asiasta.
Nyt riittää, että tuomme Herralle uhreina ylistyksen ja kiitoksen.
Ne pitäisi valmistaa ja tuoda huolella.
Seuraavana ovat uhrit, jotka Jeesus antoi.
Syntiuhri puhuu viattoman elämän antamisesta syyllisen sijasta.
Vikauhri puhuu jumalallisen oikeudenmukaisuuden tyydyttymisestä.
Laki saa täyttymyksen tässä uhrissa.
Se viittaa suoraan Uuteen testamenttiin.
Opin 3. Moos. kirjasta vielä neljännenkin asian: -
Jumalan pyhyys, ihmisen syntisyys, Kristuksen täyteys, -
ja neljänneksi elämän jumalisuus.
Se kehottaa olemaan pyhä jokaisella elämän osa-alueella.
Juutalaisessa rukouskirjassa on rukous vessassa käyntiä varten.
Siinä ylistetään Jumalaa siitä, että elimistö toimii hyvin -
ja olo tuntuu paremmalta. Kiitetään helpotuksentunteesta.
Länsimaisen seurakunnan korvissa se kuulostaa aivan hullulta.
Olen käynyt kristittyjen vessoissa, -
joissa on hengellisiä seinätekstejä ja kirjoja.
Niiden tarkoitus on auttaa viemään ajatukset pois itse asiasta.
Meidän pakko päästä hengelliseen mielentilaan.
Pidämme hengellisyyden omassa lokerossaan.
Kun olet vanha etkä enää hallitse suolesi ja rakkosi toimintaa, -
toivot ylistäneesi Herraa, kun ne vielä toimivat kunnolla.
Uusi testamentti puhuu nöyryytyksen ruumiista.
Mitä vanhemmaksi tulemme, sitä enemmän se meitä nöyryyttää.
Jumala on kiinnostunut elämän jokaisesta alueesta.
Pyhyys on kokonaisvaltaista. Jumala soveltaa pyhyyttä joka alueelle.
Se kielii, että jumalallinen elämä on pyhää joka alueella.
Vanhan ja Uuden liiton pyhyyden välillä on kaksi suurta eroa.
Kun puhumme tästä, muistakaa, -
että Uusi testamenttikin tekee eron pyhän, puhtaan ja epäpuhtaan välillä.
Jaottelussa tapahtuu kaksi suurta muutosta.
Ensinnäkin pyhyyden käsite siirtyy -
materiaalisista asioista moraalisiin asioihin.
Israelin lapset olivat lapsia, ja heitä piti opettaa senmukaisesti.
Heille opetettiin, mikä on puhdasta tai saastaista ruokaa.
Kristityille tällaista sääntöä ei ole.
Pietarin piti oppia se kantapään kautta Joppessa.
Jeesus sanoi, ettei ihmistä saastuta se, mikä menee suuhun, -
vaan se, mitä tulee suusta ulos.
Muistan lapsuudestani saarnaajan, joka kysyi: -
"Mikä ero on puhtaalla lialla ja likaisella lialla?"
Hän sanoi: "Puhdas lika on ulkopuolella."
"Siitä pääsee eroon vedellä ja saippualla."
"Likainen lika on sisäpuolella. Siitä on vaikea päästä eroon."
Tässä on se suuri ero.
Heille ero puhtaan ja epäpuhtaan välillä koski vaatteita ja ruokaa.
Meille kyse on puhtaasta tai epäpuhtaasta moraalista.
Se siirtyi materiasta moraaliin.
Meillä ei ole kaikkia noita säädöksiä vaatteista ja ruuasta.
Meitä opetetaan olemaan pyhiä moraaliltamme.
Toinen merkittävä muutos Vanhan ja Uuden välillä on se, -
että palkkiot ja rangaistukset siirtyvät tästä elämästä seuraavaan.
Tässä maailmassa pyhät voivat kärsiä ja jäädä vaille palkkiota.
Uudessa testamentissa on laajempi perspektiivi.
Tämä elämä on vain valmistelua pitempään olemassaoloon muualla.
Uudessa testamentissa "suuri on palkkasi taivaassa."
Pyhän, puhtaan ja epäpuhtaan erotus on yhä voimassa, -
mutta sitä sovelletaan moraaliin, ei enää materiaalisiin asioihin.
Toiseksi palkkio kuuliaisuudesta ja rangaistus tottelemattomuudesta -
on siirretty tästä elämästä seuraavaan.
Siksi kristittyjen kannattaa lukea 3. Mooseksen kirjaa.
Se opettaa Jumalan pyhyydestä, ihmisen syntisyydestä, -
Kristuksen täyteydestä ja elämän jumalisuudesta.
Päätän opetukseni tähän. Kiitos, että kuuntelitte.
Pawsonin opetuslevyjä ja kirjoja voi tilata TV7:n verkkokaupasta: www.tv7.fi/kauppa tai kauppa@tv7.fi
Suomennos: TV7